มูลนิธิ “อายิโนะโมะโต๊ะ” มอบอาคารโรงอาหาร หลังที่ 126
มูลนิธิ “อายิโนะโมะโต๊ะ” มอบอาคารโรงอาหาร หลังที่ 126
26 ต.ค. 2563

ผู้สื่อข่าวรายงานว่า เมื่อเร็วๆ นี้ มร. ฮิโระฮะรุ โมะโตะฮะชิ (แถว 3, ที่ 6 จากซ้าย) รองประธานมูลนิธิอายิโนะโมะโต๊ะ พร้อมด้วยคณะกรรมการมูลนิธิฯ ร่วมส่งมอบโรงอาหารอายิโนะโมะโต๊ะ หลังที่ 126 ณ โรงเรียนหิรัญพงษ์อนุสรณ์ อำเภอหนองเสือ จังหวัดปทุมธานี ซึ่งมูลนิธิสนับสนุนบประมาณการก่อสร้าง 1,000,000 บาท ภายใต้โครงการ “อายิโนะโมะโต๊ะ โภชนาการเพื่อเด็กไทย ก้าวไกลสร้างชาติ” ให้แก่ สุพงษ์ โอวาท (แถว 3, ที่ 4 จากขวา) รองผู้อำนวยการสำนักงานเขตพื้นที่การศึกษา ประถมศึกษาปทุมธานี เขต 2 โดยมี สนิท แย้มเกษร (แถว 3, ที่ 6 จากขวา) รองเลขาธิการคณะกรรมการการศึกษาขั้นพื้นฐาน (สพฐ.) ให้เกียรติเข้าร่วมในพิธีส่งมอบอาคารโรงอาหารในครั้งนี้
นอกจากนี้ มูลนิธิฯ ยังได้จัดอบรมโภชนาการอาหารกลางวันให้แก่บุคลากรของโรงเรียน นำความรู้ไปประยุกต์ใช้และปรับปรุงภาวะโภชนาการของนักเรียนได้อย่างยั่งยืน ตลอดจนการพัฒนาให้เป็นโรงเรียนต้นแบบด้านโภชนาการ และต่อยอดให้เป็นศูนย์กลางด้านโภชนาการให้แก่โรงเรียนใกล้เคียง
ตลอดระยะเวลาตั้งแต่ปี 2553 – 2563 มูลนิธิอายิโนะโมะโต๊ะได้ให้การสนับสนุนการก่อสร้างโรงอาหารที่มีมาตรฐาน ถูกสุขลักษณะ และมีส่วนในการช่วยป้องกันโรคโควิด-19 ทั้งสิ้น 130 โรงเรียน รวมมูลค่า 105 ล้านบาท เพื่อส่งเสริมการมีโภชนาการและสุขภาพที่ดีของเด็กไทย อันจะเป็นอนาคตที่แข็งแกร่งของชาติต่อไป